কেনিয়া
কেনিয়া পূর্ব আফ্রিকার একটি প্রজাতান্ত্রিক রাষ্ট্র এবং কমনওয়েলথ অভ নেশনসের সদস্য। কেনিয়া মালভূমি ও উঁচু পর্বতে পূর্ণ। এখানে বহু জাতির লোকের বাস। অতীতে এটি একটি ব্রিটিশ উপনিবেশ ছিল। ১৯৬৩ সালে এটি স্বাধীনতা লাভ করে এবং ১৯৬৪ সাল থেকে এটি একটি প্রজাতান্ত্রিক রাষ্ট্র হয়। কেনিয়ার উত্তরে সুদান ও ইথিওপিয়া, পূর্বে সোমালিয়া ও ভারত মহাসাগর, দক্ষিণে তানজানিয়া এবং পশ্চিমে ভিক্টোরিয়া হ্রদ ও উগান্ডা। নাইরোবি কেনিয়ার রাজধানী ও বৃহত্তম শহর।
জোমো কেনিয়াত্তা
জোমো কেনিয়াত্তাপ্রোন (~১৮৮৯ - ২২শে আগস্ট ১৯৭৮) ১৯৬৩ সালে কেনিয়ার স্বাধীনতার সময়কাল থেকে ১৯৭৮ সালে তার মৃত্যু পর্যন্ত কেনিয়ার নেতা ছিলেন। তিনি ১৯৬৩ থেকে ১৯৬৪ পর্যন্ত দেশটির প্রধানমন্ত্রী ও পরবর্তীকালে ১২ই ডিসেম্বর ১৯৬৪ থেকে ১৯৭৮ সাল পর্যন্ত রাষ্ট্রপতি ছিলেন। তাকে কেনিয়া জাতির প্রতিষ্ঠাতা জনক হিসেবে বিবেচনা করা হয়। তিনি অত্যন্ত শিক্ষিত ছিলেন ও কয়েকটি বই লিখেছিলেন। এছাড়াও তিনি কেনিয়ার চতুর্থ ও বর্তমান রাষ্ট্রপতি উহুরু কেনিয়াত্তার পিতা।